Document ID: 32014D0388

IZVEDBENI SKLEP KOMISIJE
z dne 16. junija 2014
o določitvi seznama regij in območij, upravičenih do financiranja iz Evropskega sklada za regionalni razvoj v okviru čezmejnih in nadnacionalnih komponent cilja „evropsko teritorialno sodelovanje“ za obdobje 2014 do 2020
(notificirano pod dokumentarno številko C(2014) 3898)
(2014/388/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (EU) št. 1299/2013 Evropskega parlamenta in Sveta z dne 17. decembra 2013 o posebnih določbah za podporo cilju „evropsko teritorialno sodelovanje“ iz Evropskega sklada za regionalni razvoj (1) ter zlasti drugega pododstavka člena 3(1) in prvega pododstavka člena 3(3) Uredbe,
po posvetovanju z Odborom za usklajevanje evropskih strukturnih in investicijskih skladov, ustanovljenim s členom 150(1) Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (2),
ob upoštevanju naslednjega:
(1)
Evropski sklad za regionalni razvoj (ESRR) podpira cilj „evropsko teritorialno sodelovanje“ v nekaterih regijah, ki ustrezajo ravni 3 po skupni klasifikaciji statističnih teritorialnih enot (v nadaljnjem besedilu: raven NUTS 3) v okviru čezmejnega sodelovanja, v vseh regijah, ki ustrezajo ravni 2 po skupni klasifikaciji statističnih teritorialnih enot (v nadaljnjem besedilu: raven NUTS 2) v okviru nadnacionalnega sodelovanja, vzpostavljeni z Uredbo (ES) št. 1059/2003 Evropskega parlamenta in Sveta (3), kot je bila spremenjena z Uredbo Komisije (EU) št. 31/2011 (4). Zato je potrebno določiti te sezname upravičenih regij.
(2)
Skladno s tretjim pododstavkom člena 3(1) Uredbe (EU) št. 1299/2013 mora seznam upravičenih regij za čezmejno sodelovanje navajati tudi regije ravni NUTS 3 v Uniji, ki so bile upoštevane pri dodelitvi sredstev ESRR za čezmejno sodelovanje na vseh notranjih mejah in na tistih zunanjih mejah, ki jih zajemajo zunanji finančni instrumenti Unije, kot sta evropski instrument sosedstva (EIS), v okviru področja uporabe Uredbe (EU) št. 232/2014 Evropskega parlamenta in Sveta (5), in instrument za predpristopno pomoč (IPA II), v okviru področja uporabe Uredbe (EU) št. 231/2014 Evropskega parlamenta in Sveta (6).
(3)
Skladno s petim pododstavkom člena 3(1) Uredbe (EU) št. 1299/2013 lahko na zahtevo zadevne države članice oziroma držav članic seznam kot čezmejna območja vključuje tudi regije na ravni NUTS 3 iz najbolj oddaljenih regij ob morskih mejah, ki so medsebojno oddaljene več kot 150 kilometrov.
(4)
Skladno s členom 3(6) Uredbe (EU) št. 1299/2013 mora sklep Komisije o določitvi čezmejnih in nadnacionalnih območij informativno navajati tudi regije tretjih držav ali ozemelj iz odstavkov 2 in 4 člena 3 navedene uredbe.
(5)
Zato je treba določiti sezname čezmejnih in nadnacionalnih območij, upravičenih do financiranja iz ESRR, razčlenjene na programe sodelovanja -
SPREJELA NASLEDNJI SKLEP:
Člen 1
Regije in območja, upravičena do financiranja iz Evropskega sklada za regionalni razvoj (ERDF) v okviru čezmejne komponente cilja „evropsko teritorialno sodelovanje“, so navedena v Prilogi I.
Člen 2
Regije na ravni NUTS 3 v Uniji, ki so bile upoštevane pri dodelitvi sredstev ESRR za čezmejno sodelovanje, vendar niso del nobenega od čezmejnih območij iz Priloge I in jih bodo zajemali zunanji finančni instrumenti Unije, kot sta evropski instrument sosedstva (EIS), v okviru področja uporabe Uredbe (EU) št. 232/2014, in instrument za predpristopno pomoč (IPA II), v okviru področja uporabe Uredbe (EU) št. 231/2014, so navedene v Prilogi II.
Člen 3
Regije in območja, upravičena do financiranja iz ERDF v okviru nadnacionalne komponente cilja „evropsko teritorialno sodelovanje“, so navedena v Prilogi III.
Člen 4
Ta sklep je naslovljen na države članice.
V Bruslju, 16. junija 2014

Labels: 2
15
19
5